
Διάλεξη του  Δημήτρη Παπανδρέου
Γιατί η Μέση Ανατολή;

Ο γεωγραφικός χώρος με τη μεγαλύτερη επίδραση στη διαμόρφωση και παραγωγή ιστορικής ύλης τους τελευταίους αιώνες.

στο Σπίτι της Κύπρου

Πολιτικός Χάρτης των χωρών

 της Μέσης Ανατολής
 


Την Τετάρτη 13 Δεκεμβρίου 2023, το Σπίτι της Κύπρου και η Εταιρεία Μελέτης Νεότερης και Σύγχρονης Ιστορίας - Ιωάννης Καποδίστριας (Ε.ΜΕ.Ν.Σ.Ι.),  διοργάνωσαν με αφορμή τις τελευταίες δραματικές εξελίξεις στη Μέση Ανατολή,  διάλεξη  του Πρέσβη, Διδάκτορος Ιστορίας των λαών της Νοτιοανατολικής Ευρώπης και μέλους της Ε.ΜΕ.Ν.Σ.Ι., Δημήτρη Παπανδρέου, με θέμα «Γιατί η Μέση Ανατολή; Ο γεωγραφικός χώρος με τη μεγαλύτερη επίδραση  στη διαμόρφωση και παραγωγή ιστορικής ύλης τους τελευταίους αιώνες.»
Χαιρετισμό  απηύθυναν,  ο Πρέσβης της Κυπριακής Δημοκρατίας κ. Σταύρος Αυγουστίδης και ο Νομικός, Ιστορικός και Πρόεδρος του  Δ.Σ. Ε.ΜΕ.Ν.Σ.Ι.  κ. Ανδρέας Κούκος.  Ο  Αναπληρωτής Καθηγητής Διεθνούς Δικαίου και Εξωτερικής Πολιτικής στο Πάντειο Πανεπιστήμιο, Βουλευτής κ. Άγγελος Συρίγος έκανε παρέμβαση και τον συντονισμό είχε ο Ιστορικός, Διεθνολόγος κ. Αλέξανδρος Κολαΐτης.
Η εκδήλωση έκλεισε  με τη Σονάτα op.111  του  Ludwig van Beethoven  με τον Διευθυντή Ορχήστρας, πιανίστα και βιολονίστα Κωνσταντίνο Αλεξόπουλο στο πιάνο. 
Ο Δημήτρης Παπανδρέου γεννήθηκε στην Πάτρα το 1967. Είναι απόφοιτος της Φιλοσοφικής Σχολής του Πανεπιστημίου Αθηνών και της Σχολής Ανθρωπιστικών Επιστημών του Πανεπιστημίου Παρισίων. Από το 1995 υπηρετεί στο Υπουργείο Εξωτερικών. Έχει θητεύσει σε διάφορες θέσεις στο εξωτερικό μεταξύ άλλων στη Συρία,  στη Βόρεια Μακεδονία, στην Ουκρανία και πρόσφατα στη Βοσνία και Ερζεγοβίνη. Σήμερα φέρει το βαθμό του Πρέσβη. Έχει συγγράψει μελέτες για τη Συρία,  τη Μέση Ανατολή και το Βυζάντιο. Τα επιστημονικά του ενδιαφέροντα εστιάζονται κυρίως στην ιστορία της περιοχής της νοτιοανατολικής Ευρώπης, ερμηνεύοντας τα γεγονότα μέσα από το πρίσμα της φιλοσοφίας της ιστορίας.

Σύνδεσμος παρακολούθησης: https://diavlos.grnet.gr/room/1607?eventid=15315

